Neuvoston asetus (EY) N:o 900/1999, annettu 29 päivänä huhtikuuta 1999, Jugoslavian liittotasavaltaa koskevasta öljyn ja tiettyjen öljytuotteiden myynti- ja toimituskiellosta



Virallinen lehti nro L 114 , 01/05/1999 s. 0007 - 0009



NEUVOSTON ASETUS (EY) N:o 900/1999, annettu 29 päivänä huhtikuuta 1999, Jugoslavian liittotasavaltaa koskevasta öljyn ja tiettyjen öljytuotteiden myynti- ja toimituskiellosta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 228 a artiklan, ottaa huomioon neuvoston Euroopan unionista tehdyn sopimuksen J.2 artiklan perusteella 23 päivänä huhtikuuta 1999 määrittelemän yhteisen kannan 1999/273/YUTP Jugoslavian liittotasavaltaa koskevasta öljyn ja öljytuotteiden myynti- ja toimituskiellosta(1), ottaa huomioon komission ehdotuksen, sekä katsoo, että (1) Jugoslavian liittotasavallan hallitus on rikkonut edelleen Yhdistyneiden kansakuntien turvallisuusneuvoston päätöslauselmia sekä harjoittaa edelleen äärimmäistä ja rikollisen vastuutonta politiikkaa ja sortoa omia kansalaisiaan kohtaan, mikä on vakava ihmisoikeuksien ja kansainvälisen humanitaarisen oikeuden loukkaus, (2) öljyn ja öljytuotteiden Jugoslavian liittotasavaltaan suuntautuvan myynnin ja toimituksen kieltäminen kuuluu Euroopan yhteisön perustamissopimuksen soveltamisalaan, (3) näin ollen ja jotta vältyttäisiin kilpailun vääristymiseltä, tämän kiellon täytäntöönpano edellyttää yhteisön lainsäädäntöä, koska toimenpide koskee yhteisön aluetta; tässä asetuksessa kyseisellä alueella tarkoitetaan jäsenvaltioiden alueita, joihin perustamissopimusta sovelletaan kyseisessä sopimuksessa määrätyin ehdoin, (4) jäsenvaltioiden ja komission on tarpeen ilmoittaa toisilleen tämän asetuksen nojalla toteuttamansa toimenpiteet ja muut käytössään olevat tämän asetuksen kannalta merkittävät tiedot, ON ANTANUT TÄMÄN ASETUKSEN: 1 artikla Kielletään seuraavat tietoisesti tai tarkoituksellisesti tapahtuvat toimet: a) tämän asetuksen liitteessä lueteltujen joko yhteisöstä tai muualta peräisin olevien öljyjen ja öljytuotteiden suora ja epäsuora myynti ja toimitus henkilöille ja tahoille, jotka joko sijaitsevat Jugoslavian liittotasavallan alueella tai jotka harjoittavat siellä tai sieltä liiketoimintaa; b) edellä a alakohdassa tarkoitettujen tuotteiden lähetykset Jugoslavian liittotasavallan alueelle; c) osallistuminen toimintaan, jonka tavoitteena on edistää a ja b alakohdassa tarkoitettuja liiketoimia ja toimintoja. 2 artikla 1. Asetuksen 1 artiklasta poiketen toimivaltaiset viranomaiset voivat myöntää luvan: a) mainitun liitteessä lueteltujen tuotteiden myyntiin tai vientiin Jugoslavian liittotasavallassa sijaitsevien jäsenvaltioiden diplomaatti- ja konsuliedustustojen sekä kansainvälisten sotilaallisten rauhanturvajoukkojen käyttöä varten; b) tapauskohtaisesti ja 2 kohdassa tarkoitetun kuulemismenettelyn pohjalta mainitun litteessä mainittujen tuotteiden myyntiin, toimittamiseen tai vientiin, jos kyseisille viranomaisille toimitetaan todisteet, että myynti, toimitukset tai vienti tapahtuvat yksinomaan humanitaarisiin tarkoituksiin. 2. Niiden jäsenvaltion viranomaisten, jotka aikovat myöntää 1 kohdan b alakohdan mukaisesti luvan myyntiin, toimituksiin tai vientiin, on ilmoitettava muiden jäsenvaltioiden toimivaltaisille viranomaisille ja komissiolle seikat, joiden perusteella he aikovat myöntää luvan kyseiseen myyntiin, toimitukseen tai vientiin. Jos yhden työpäivän kuluessa kyseisen ilmoituksen saamisesta jokin jäsenvaltio tai komissio on toimittanut muille jäsenvaltioille tai komissiolle vakuuttavat todisteet siitä, että kyseinen myynti, toimitukset tai vienti eivät tapahdu edellä mainittuihin humanitaarisiin tarkoituksiin, komissio kutsuu yhden työpäivän kuluessa kyseisen ilmoituksen saamisesta koolle jäsenvaltiot kuullakseen niitä asianomaisista todisteista. Jäsenvaltio, joka aikoo myöntää luvan myyntiin, toimituksiin tai vientiin, voi tehdä päätöksen luvan myöntämisestä vain kun päätöstä ei ole vastustettu tai kun komission koolle kutsumassa kokouksessa vakuuttavista todisteista on neuvoteltu. Jos lupa myönnetään, kyseisen jäsenvaltion on ilmoitettava muille jäsenvaltioille ja komissiolle syyt, joiden perusteella se on päättänyt luvan myöntämisestä. 3 artikla Mitä 1 artiklassa säädetään, ei sovelleta sellaisille Jugoslavian liittotasavallassa toimiville joukoille tapahtuvaan myyntiin, toimituksiin tai vientiin, joiden toimintaan jäsenvaltiot osallistuvat. 4 artikla Kunkin jäsenvaltion on määriteltävä tämän asetuksen säännösten rikkomisesta määrättävät seuraamukset. Kyseisten seuraamusten on oltava tehokkaita, oikeasuhteisia ja vakuuttavia. Kunnes tätä varten mahdollisesti tarvittava lainsäädäntö on annettu, sovelletaan tämän asetuksen säännösten rikkomiseen Jugoslavian liittotasavaltaa koskevien tiettyjen taloussuhteiden vähentämisestä 27 päivänä huhtikuuta 1998 annetun neuvoston asetuksen (EY) N:o 926/98(2) 5 artiklan mukaisia jäsenvaltioiden määrittelemiä seuraamuksia. 5 artikla Komission ja jäsenvaltioiden on ilmoitettava toisilleen tämän asetuksen nojalla toteuttamansa toimenpiteet sekä muut käytössään olevat tämän asetuksen kannalta merkittävät tiedot, kuten rikkomukset tai muut täytäntöönpanoa koskevat ongelmat ja kansallisten tuomioistuinten antamat tuomiot. 6 artikla Komissio laatii luettelon 2 artiklassa tarkoitetuista toimivaltaisista viranomaisista jäsenvaltioiden toimittamien asianomaisten tietojen pohjalta. Komissio julkaisee luettelon ja kaikki siihen tehtävät muutokset Euroopan yhteisöjen virallisessa lehdessä. 7 artikla Tätä asetusta sovelletaan yhteisön alueella, myös sen ilmatilassa, ja kaikilla jäsenvaltioiden lainkäyttövaltaan kuuluvilla aluksilla ja ilma-aluksilla sekä kaikkiin missä tahansa oleviin jäsenvaltioiden kansalaisiin ja oikeushenkilöihin, jotka on rekisteröity tai perustettu jäsenvaltion lainsäädännön mukaisesti. 8 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL L 108, 27.4.1999, s. 1. (2) EYVL L 130, 1.5.1998, s. 1. LIITE Öljyt ja öljytuotteet, joita tarkoitetaan 1 artiklassa >TAULUKON PAIKKA>